[{"text_idx": "#000000", "text": "Txistua orkestran txertatua duen obra estreinatuko du EOSek"}, {"text_idx": "#000001", "text": "Euskadiko Orkestra Sinfonikoak, txistua orkestran integratzen duen obra bat estreinatuko du azaroan. Musikalana, Stephen Hough-ek sortutako Agata, a basque fantasy da. Jotzaile Garikoitz Mendizabal txistularia arituko da, hegoaldeko 4 hiriburuetan egingo dituzten emanaldietan."}, {"text_idx": "#000002", "text": "EOS-eko zuzendari Robert Trevin\u0303ori eskainia sortu du Stephen Hough musikagile eta piano-jole ingelesak Agata, a basque fantasy izeneko obra. Musikalanak bereizgarri nabarmena du: txistua orkestran txertatzen du. Txistua orkestrako beste musika tresna baten gisan agertzen da partituran, eta horregatik, Garikoitz Mendizabal, flauten ondoan jesarriko da. Zazpi minutuko musika lanean, txistuak cadenza bat du, eta hor baliteke, Mendizabal zutik jotzea, baina gainerakoan orkestrako gainerako musikariak moduan arituko da, orkestrako arduradunen arabera."}, {"text_idx": "#000003", "text": "Musikagileak euskal melodia bat eta italiar bat nahasten ditu, Santa Agedaren jira-biran. Hona hemen obraren partiturak dakarren deskribapena:"}, {"text_idx": "#000004", "text": "Estreinaldiko obra hau entzuteko, bost kontzertu izango dira aukeran azaroan, EOSen Abonuko emanaldiak lauak:"}, {"text_idx": "#000008", "text": "Emanaldia Agata obraren etreinaldiarekin hasiko dute. Dvorak-en Orkestra eta pianorako sol menorreko kontzertua etorriko da ondoren. Edward Elgar-en Enigma aldaketek itxiko dute kontzertua."}, {"text_idx": "#000010", "text": "Garikoitz Mendizabalek berriz, Txistu Symphonic proiektua garatu zuen, txistuko zenbait obra orkestra eta txisturako moldatuak eman zituen hainbat kontzertutan, baita disko bat kaleratu ere."}, {"text_idx": "#000011", "text": "const type = password.getAttribute('type') === 'password' ? 'text' : 'password';"}]